22. ΒΑΣΙΛΙΚΟΝ ΔΙΑΤΑΓΜΑ της 13 Σεπτ./6 Οκτ. 1959 Περί καθορισμού των απαιτουμένων δικαιολογητικών κτλ. δια την εφαρμογήν του άρθρ. 15 του Ν.Δ. 3958/1959. Έχοντες υπ’ όψιν: 1)Την παρ. 3 του άρθρ. 15 του Ν.Δ. 3958/1959 «περί τροποποιήσεως και συμπληρώσεως των περί οριστικών παραχωρητηρίων των κλήρων διατάξεων της Εποικιστικής Νομοθεσίας, κυρώσεως πράξεών τινων του Υπουργικού Συμβουλίου και άλλων τινών διατάξεων». 2)Την υπ’ αριθ. 404/1959 γνωμοδότησιν του Συμβουλίου της Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Άρθρ.1.-Η κατά τας διατάξεις των παρ. 2, 4 και 5 εδάφ. β΄ του άρθρ. 15 του Ν.Δ. 3958/1959, απόφασις του Ειρηνοδίκου περί επικυρώσεως ανωμάλου δικαιοπραξίας κ.τ.λ. εκδίδεται επί τη αιτήσει του ενδιαφερομένου, υποβαλλομένη αυτώ και συνοδευομένη επί ποινή απαραδέκτου της αιτήσεως, υπό των κάτωθι δικαιολογητικών: α)Του οικείου ιδιωτικού εγγράφου περί μεταβιβάσεως της κυριότητος ή του οικείου μισθωτηρίου εγγράφου, δημοσίου ή ιδιωτικού, ή του προσυμφώνου περί μεταβιβάσεως της κυριότητος δημοσίου ή ιδιωτικού. β)Βεβαιώσεως ότι κατεβλήθη το εις το μεταβιβασθέν ακίνητον αναλογούν και οφειλόμενον προς το Δημόσιον τίμημα ή ότι δεν υφίσταται υποχρέωσις καταβολής τοιούτου τιμήματος. Η βεβαίωσις περί καταβολής του τιμήματος δι’ ακίνητα παραχωρηθέντα εις τους κληρούχους μετά την έναρξιν της ισχύος του Νόμ. 18/1944 «περί νομισματικής διαρρυθμίσεως» ή προερχόμενα εξ αποστραγγισθεισών γαιών εκδίδεται υπό του οικείου Υποκ/στήματος της Αγροτικής Τραπέζης της Ελλάδος ή του Κεντρικού Καταστήματος αυτής, εκτός αν η αίτησις αφορά εις ακίνητον παραχωρηθέν μετά τον Νόμ. 18/1944 εκ γαιών της ανταλλαξίμου περιουσίας, οπότε η τοιαύτη, βεβαίωσις εκδίδεται υπό του οικείου Γραφείου Διαχειρίσεως Ανταλλαξίμου περιουσίας ή της Υ.Δ.Α.Μ.Κ. Η βεβαίωσις περί ανυπαρξίας τοιαύτης ως άνω οφειλής, κατά τας διατάξεις του άρθρ. 283 του Αγροτικού Κώδικος και του άρθρ. 10 παρ. 1 του Ν.Δ. 3713/1957, ως ετροποποιήθη δια του άρθρ. 26 παρ. 1 του Ν.Δ. 3784/57, εκδίδεται υπό της οικείας Διευθύνσεως Γεωργίας. γ)Βεβαιώσεως της αρμοδίας Διευθύνσεως Γεωργίας περί του αν ο κλήρος εις ον αναφέρεται η προς τον Ειρηνοδίκην αίτησις είναι ατομικός ή επίκοινος οίον οικογενειακός, κατά την έννοιαν του άρθρ. 167 του Αγροτικού Κώδικος, ή χήρας μετά τέκνων, κατά την έννοιαν του άρθρ. 24 παρ. 2 του αυτού Κώδικος. δ)Βεβαιώσεως του οικείου περιφερειακού Γραφείου της Διευθύνσεως Τοπογραφικής Υπηρεσίας του Υπουργείου Γεωργίας ή της Διευθύνσεως ταύτης εμφαινούσης τα εξ οριστικής διανομής τεμάχια του κλήρου, σημειουμένων ιδιαιτέρως των κληροτεμαχίων, εις τα οποία αφορά η δικαιοπραξία. Εάν πρόκειται περί κλήρων ή οικοπέδων εκ προσωρινής διανομής, αντί της ως άνω βεβαιώσεως υποβάλλεται επίσημον αντίγραφον της γενησομένης υπό των ανωτέρω Τοπογραφικών Υπηρεσιών αποτυπώσεως του ακινήτου. ε)«Αντιγράφου, εκδιδομένου υπό του αρμοδίου κατά τοποθεσίαν του ακινήτου Οικονομικού Εφόρου, της προς αυτόν δηλώσεως φόρου μεταβιβάσεως του ακινήτου. ς)Τριπλοτύπου εισπράξεως του οικείου Δημοσίου Ταμείου περί καταβολής του 1/4 του υπό του άρθρ. 9 του Α.Ν. 1832/1951 προβλεπομένου ειδικού τέλους υπέρ του Ειδικού Ταμείου Εποικισμού, προσδιοριζομένου υπό του ως άνω Οικονομικού Εφόρου επί τη βάσει της εν τη άνω δηλώσει εμφαινομένης αξίας του ακινήτου, της τυχόν μη οφειλής τέλους βεβαιουμένης υπό του Οικονομικού Εφόρου εν τω αντιγράφω της δηλώσεως. Το απομένον υπόλοιπον του ως άνω ειδικού τέλους καταβάλλεται εις τρεις ίσας ατόκους ετησίας δόσεις, βεβαιουμένας εις το Δημόσιον Ταμείον βάσει ονομαστικών καταλόγων αποστελλομένων αυτώ υπό του αρμοδίου Οικονομικού Εφόρου και καταβαλλομένας την 1ην Οκτωβρίου εκάστου των επομένων της καταβολής του ως άνω 1/4 ετών. Το επί της τυχόν διαφοράς μεταξύ της δηλωθείσης και της οριστικώς προσδιορισθησομένης αξίας του ακινήτου αναλογούν ειδικόν τέλος υπέρ του Ειδικού Ταμείου Εποικισμού καταβάλλεται ως και ο εκ της αυτής αιτίας οφειλόμενος φόρος μεταβιβάσεως». Αι παρ. ε΄ και ς΄ αντικατεστάθησαν ως άνω δια του Β.Δ. 471 της 10/26 Ιουλ. 1961 (ΦΕΚ Α΄ 119). Άρθρ.2.-Εάν κατ’ εφαρμογήν της παρ. 2 του άρθρ. 15 του Ν.Δ. 3958/1959 ζητήται η κύρωσις ανταλλαγής ακινήτων, περί ης το άρθρ. 218 του Αγροτικού Κώδικος, η προς τον Ειρηνοδίκην σχετική αίτησις δέον να συνοδεύηται υπό των κάτωθι στοιχείων: α)Του οικείου ιδιωτικού εγγράφου ανταλλαγής. β)Βεβαιώσεως του οικείου περιφερειακού Γραφείου της Διευθύνσεως Τοπογραφικής Υπηρεσίας του  Υπουργείου Γεωργίας ή της Διευθύνσεως ταύτης  εμφαινούσης               τα                εξ            οριστικής (Αντί της σελ. 218,61(α) Σελ. 218,61(β) 183-83 Αγροτικός Κώδικας 17.Β.γ.22 διανομής κληροτεμάχια εις τα οποία αφορά η ανταλλαγή. Εάν η ανταλλαγή αφορά εις ακίνητα εκ προσωρινής διανομής, αντί της ανωτέρω βεβαιώσεως υποβάλλεται επίσημον αντίγραφον της υπό των αυτών, ως άνω Τοπογραφικών Υπηρεσιών γενησομένης αποτυπώσεως των ανταλλαγέντων ακινήτων. γ)Των υπό στοιχ. ε΄ και στ΄ του άρθρ. 1 του παρόντος δικαιολογητικών του ειδικού τέλους καταβαλλομένου και εν προκειμένω κατά τα εν τω αυτώ άρθρω οριζόμενα. Το υπό στοιχ. στ΄ δικαιολογητικόν περί καταβολής ειδικού τέλους υπέρ του Ειδικού Ταμείου Εποικισμού δεν απαιτείται, συμφώνως τω β΄ εδαφίω της παρ. 3 του άρθρ. 15 του Ν.Δ. 3958/1959, οσάκις κατά βεβαίωσιν της οικείας Διευθύνσεως Γεωργίας, τα ανταλλαγέντα ακίνητα είναι ίσης αξίας. Άρθρ.3.-Επίσης και το εφ’ εκάστης μεταβιβάσεως προβλεπόμενον υπό του άρθρ. 9 του Α.Ν. 1832/1951, ως τούτο συνεπληρώθη υπό του άρθρ. 30 του Ν.Δ. 3784/1957, ειδικόν τέλος υπέρ του Ειδικού Ταμείου Εποικισμού, καθορίζεται υπό του αρμοδίου κατά τοποθεσίαν του ακινήτου Οικονομικού Εφόρου και καταβάλλεται εφεξής εις τέσσαρας ίσας ατόκους ετησίας δόσεις, της πρώτης καταβαλλομένης κατά την σύνταξιν του οικείου εγγράφου περί μεταβιβάσεως. Αι υπόλοιποι δόσεις βεβαιούνται και καταβάλλονται κατά τα εν τη περιπτώσει στ΄ του άρθρ. 1 του παρόντος οριζόμενα. Εις τον αυτόν επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος. 